“Ёсць станоўчыя змяненні ў дэмаграфіі. Аднак работу неабходна прадоўжыць, прычым не толькі на ўзроўні прафілактыкі, але і ў плане прыняцця канкрэтных практычных рашэнняў”, — адзначыла Наталля Качанава. Яна падкрэсліла, што ўжо ў час выязнога пасяджэння было вылучана некалькі ініцыятыў, якія маглі б выкарыстоўвацца паўсюдна. Размова, напрыклад, аб “Канцэпцыі актыўнага даўгалецця”, якую плануецца прыняць да канца года, пашырэнні праграмы “Здаровы горад”, а таксама прапанове Міністэрства аховы здароўя аб комплекснай праграме па фарміраванні здаровага ладу жыцця пад рабочай назвай “555”. Яна прадугледжвае работу па пяці шкодных напрамках (ад курэння і алкагалізму да нерацыянальнага харчавання) у пяці мэтавых групах (ад дзяцей да працаздольнага насельніцтва і пажылых людзей) у пяці сферах (прававая, інфармацыйная, адукацыйная і інш.).